Ministru kabineta noteikumu projekta

„**Grozījumi Ministru kabineta 2010.gada 23.marta noteikumos Nr.290 „Farmaceitu profesionālās kvalifikācijas sertifikātu izsniegšanas, pārreģistrēšanas un anulēšanas kārtība””**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta 2010.gada 23.marta noteikumi Nr.290 „Farmaceitu profesionālās kvalifikācijas sertifikātu izsniegšanas, pārreģistrēšanas un anulēšanas kārtība” (turpmāk – MK noteikumi Nr.290) ir izdoti pamatojoties uz Farmācijas likuma 5.panta 1.punktu un 57.pantu. |
|  2. |  Pašreizējā situācija un problēmas | MK noteikumi Nr.290 nosaka kārtību, kādā izsniedz, pārreģistrē un anulē farmaceitu profesionālās kvalifikācijas sertifikātus.1)Saskaņā ar MK noteikumu Nr.290 3.punktu sertifikāts tiek izsniegts uz trim gadiem. Ņemot vērā, ka kvalitatīvas farmaceitiskās aprūpes nodrošināšanai farmaceita un farmaceita asistenta pienākums saskaņā ar Farmācijas likuma 38.panta (2) 2.punktu ir pilnveidot savu profesionālo kvalifikāciju, piedaloties Latvijas Farmaceitu biedrības atzītā tālākizglītības procesā, piedalīšanās tālākizglītības pasākumos ir obligāts priekšnosacījums visu Latvijas farmaceitu un farmaceita asistentu reģistrā iekļauto speciālistu profesionālās prakses turpināšanai. Latvijas Farmaceitu biedrība ir apstiprinājusi Koncepciju par farmaceitu un farmaceitu asistentu tālākizglītību (turpmāk – Koncepcija), kurā ir noteikts vienots atskaitīšanās periodiskums sertificētiem un nesertificētiem speciālistiem – pieci gadi. Tāpēc sertifikāta derīguma termiņš tiek pagarināts no trim gadiem uz pieciem gadiem. Tāpat Koncepcijas ietvaros ir definētas farmācijas speciālistu kompetences un saturs, tāpēc nepieciešams precizēt MK noteikumu Nr.290 5.punktā noteikto sertifikācijas kritēriju prasības, papildinot ar sabiedrības veselības, menedžmenta un personisko kompetenču jomu jautājumu pārzināšanu.2) Šobrīd problēmu rada tas, ka ne katram ģimenes ārstam, ja tas nav sertificēts kā arodslimību ārsts, ir tiesības izdot izziņu par atbilstību veicamajam darbam, kā ir noteikta MK noteikumu Nr.290 7.5.apakšpunktā. Ir jāprecizē, ka farmaceits var iesniegt ģimenes ārsta vai arodslimību ārsta izziņu par atbilstību veicamajam darbam. Tāpat nepieciešams precizēt tālākizglītības jēdzienu, saskaņojot ar farmaceitu un farmaceitu asistentu tālākizglītības Koncepcijā noteiktajiem terminiem.3) Šobrīd MK noteikumos Nr.290 nav noteikta kārtība, kā rīkoties, ja sertificējamais farmaceits nenokārto sertifikācijas eksāmenu pirmajā reizē vai atkārtoti. To paredzēja akreditētas sertificēšanas institūcijas procedūru apraksti. To nepieciešams noteikt ārējā normatīvajā aktā, lai nodrošinātu sertifikācijas procesa caurspīdīgumu. 4) Nepieciešams precizējums MK noteikumu Nr.290 1.pielikumā „Iesniegums farmaceita profesionālās kvalifikācijas sertifikāta saņemšanai”, lai izpildītu Ministru kabineta 2011.gada 8.aprīļa sēdes protokollēmuma Nr.22 27.§ 5.puntā noteikto, ka visām ministrijām līdz 2012.gada 1.martam izvērtēt to kompetencē esošos tiesību aktus un veikt attiecīgus grozījumus, aizstājot terminus "faktiskā dzīvesvieta", "reālā dzīvesvieta", "dzīvesvieta" un citus faktiskās dzīves vietas apzīmējumus ar terminu "deklarētā dzīvesvieta". |
|  3. |  Saistītie politikas ietekmes novērtējumi un pētījumi | Projekts šo jomu neskar |
|  4. |  Tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2010.gada 23.marta noteikumos Nr.290 „Farmaceitu profesionālās kvalifikācijas sertifikātu izsniegšanas, pārreģistrēšanas un anulēšanas kārtība” (turpmāk – projekts) paredz:1) pagarināt sertifikāta derīguma termiņu līdz pieciem gadiem, lai noteiktu vienotu atskaitīšanās periodiskumu sertificētiem un nesertificētiem speciālistiem, atbilstoši Latvijas Farmaceitu biedrības tālākizglītības procesam, kas noteikts Koncepcijā (projekta 1.punkts);2) precizēt sertifikācijas kritērijus atbilstoši profesionālās tālākizglītības ietvaros definētajiem kritērijiem (projekta 2. punkts);3) precizēt, ka farmaceits sertificēšanas institūcijā var iesniegt ģimenes ārsta vai arodslimību ārsta izziņu par atbilstību veicamajam darbam, līdz ar to atvieglojot izziņas saņemšanu (projekta 3.punkts);4) papildināt MK noteikumus Nr.290 ar normu, kas nosaka farmaceita rīcību gadījumos, ja sertifikācijas eksāmens nav nokārtots pirmajā reizē un atkārtoti (projekta 4.punkts);5) precizēt atkārtotai sertifikācijai iesniedzamos dokumentus (projekta 5. un 6.punkts);6) precizēt tālākizglītības jēdzienu, saskaņojot ar farmaceitu un farmaceitu asistentu tālākizglītības Koncepcijā noteiktajiem terminiem (projekta 7., 8. un 9.punkts);7) precizēt MK noteikumu Nr.290 1.pielikumā terminu „dzīvesvieta” ar terminu „deklarētā dzīvesvieta”. (projekta 10.punkts);Paredzams, ka projekts atrisinās anotācijas I sadaļas 2.punktā minētās problēmas. |
|  5. |  Projekta izstrādē iesaistītās institūcijas | Sertificēšanas institūcija – Latvijas farmaceitu biedrība, kura šobrīd veic farmaceitu profesionālās kvalifikācijas sertifikāciju. |
|  6. |  Iemesli, kādēļ netika nodrošināta sabiedrības līdzdalība | Projekts šo jomu neskar |
|  7. |  Cita informācija | Nav  |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Noteikumu projekts attiecas uz :1)820 aptiekām un to vadītājiem, kuri ir sertificēti;2) aptuveni 1800 farmaceitiem (datu avots – Latvijas Farmaceitu biedrības farmaceitu un farmaceitu asistentu reģistrs), no kuriem Farmaceitu profesionālās kvalifikācijas sertifikātus ir saņēmuši 1120 farmaceiti, kuriem būs nepieciešama atkārtota sertifikācija saskaņā ar noteikumu projektā iestrādātajām prasībām;3) sertificēšanas institūciju, kas šobrīd veic farmaceitu sertifikāciju atbilstoši spēkā esošajiem Noteikumiem un standarta LVS EN ISO/IEC 17024:2005 "Atbilstības novērtēšana – vispārīgās prasības personu sertificēšanas institūcijām" noteiktajām prasībām (Latvijas Farmaceitu biedrība) Pēdējā akreditācija veikta valsts sabiedrības ar ierobežotu atbildību „Standartizācijas, akreditācijas un metroloģijas centrs” Latvijas Nacionālajā akreditācijas birojā 2010.gada 12.janvārī ar termiņu līdz 2015.gada 11.janvārim;4) Veselības inspekcijas amatpersonām, kas veic aptieku darbības uzraudzību. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
|  3. |  Tiesiskā regulējuma finansiālā ietekme | Projekts šo jomu neskar. |
|  4. |  Tiesiskā regulējuma nefinansiālā ietekme | Ietekme uz farmaceitiskās aprūpes kvalitāti |
|  5. |  Administratīvās procedūras raksturojums | Sertifikācijas procedūra ietver dokumentu iesniegšanu, izvērtēšanu, zināšanu pārbaudi un lēmuma pieņemšanu, atkārtotas sertifikācijas gadījumā – iepriekšējā sertifikāta derīguma termiņa laikā veiktās farmaceitiskās darbības un apmeklēto tālākizglītības pasākumu izvērtēšanu.Noteikumu projekts nemaina līdzšinējo procedūru, tikai precizē atsevišķas normas, kā arī pagarina sertifikāta derīguma termiņu (pieci gadi). |
|  6. |  Administratīvo izmaksu monetārs novērtējums | Projekts šo jomu neskar. |
|  7. |  Cita informācija |  Nav |

**Anotācijas III, IV, V sadaļa** *–* Projekts šīs jomas neskar

|  |
| --- |
| **VI. Sabiedrības līdzdalība un šīs līdzdalības rezultāti** |
|  1. |  Sabiedrības informēšana par projekta izstrādes uzsākšanu | Farmācijas jomas nevalstiskās organizācijas informētas 2012.gada 28.novembrī par noteikumu projekta izstrādes uzsākšanu Farmaceitu un farmaceita asistentu profesionālās tālākizglītības koncepcijas apspriešanas gaitā, kurā tika saņemti priekšlikumi par nepieciešamajiem grozījumiem.Noteikumu projekts nosūtīts visām FJKP organizācijām 2013.gada 18.oktobrī. Iebildumi nav saņemti. |
|  2. |  Sabiedrības līdzdalība projekta izstrādē | Noteikumu projekta izstrādē priekšlikumus ir sniegusi Latvijas Farmaceitu biedrība un Aptieku biedrība.  |
|  3. |  Sabiedrības līdzdalības rezultāti | Par Noteikumu projektā iekļautajām normām notikušas vairākas diskusijas ar Latvijas Farmaceitu biedrību, kuru rezultātā panākts saskaņojums. |
|  4. |  Saeimas un ekspertu līdzdalība | Projekts šo jomu neskar |
|  5. |  Cita informācija  | Nav |

Veselības ministre I.Circene

04.12.2013. 15:03

926

S.Riekstiņa

67876115, Silvija.Riekstiņa@vm.gov.lv